

Κθ35οη: 8 ί 9 Β 
(θΓπϋθεΜθεΙ) 

1_οο3ΐϊοη: Α&ΊθηΙ ΕϋιηϊΚο 
Τγρο9Γ3(ίο' 


10319 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 677 

19 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθμ. 30/005/648/19-9-2013 ΑΥΟ 
(ΦΕΚ 2406/Β') «Διαδικασίες για την ογκομέτρη- 
ση και έγκριση χρήσης δεξαμενών αποθήκευσης 
ενεργειακών προϊόντων υπό καθεστώς αναστο¬ 
λής των δασμοφορολογικών επιβαρύνσεων». 1 

*Σύσταση και Συγκρότηση Ομάδας Ελέγχου για τη 
διενέργεια ελέγχου της ΕΔΕΑ σε Πράξεις/Υπο- 
έργα του Ε.Π. ΜΑΚΕΔΟΝΙΑ - ΘΡΑΚΗ/ΕΤΠΑ, στο 

πλαίσιο του ΕΣΠΑ. 2 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε». 3 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε». 4 

Έγκριση τροποποίησης του ισχύοντος Κανονισμού 
Εσωτερικής Υπηρεσίας του Εφετείου Αθηνών, 
όπως αποφασίστηκε με την υπ’ αριθμ. 1/2014 από¬ 
φαση της Ολομέλειας αυτού. 5 

Έγκριση υπερωριακής απασχόλησης υπαλλήλων του 
Τμήματος Εμπορίου της Δ/νσης Ανάπτυξης της 
Π.Ε. Ημαθίας για το έτος 2014. 6 


Έγκριση υπερωριακής εργασίας στους υπαλλήλους της 
Περιφέρειας Νοτίου Αιγαίου - Τμήματος Αγρ. Οικο¬ 
νομίας Νάξου που ασχολούνται με το πρόγραμμα 
καταπολέμησης του δάκου της ελιάς έτους 2014. 7 

Σύσταση Γραφείου Κοινωνικής Ασφάλισης στην Κά¬ 
ρυστο μη αυτοτελές Γραφείο του Τοπικού Υπο¬ 


καταστήματος ΙΚΑ - ΕΤΑΜ Ραφήνας. 8 

ΑΠΟΦΑΣΕΙ Σ 

Αριθμ. 30/005/161 (1) 


Τροποποίηση της αριθμ. 30/005/648/19-9-2013 ΑΥΟ (ΦΕΚ 
2406/Β') «Διαδικασίες για την ογκομέτρηση και έγκρι¬ 
ση χρήσης δεξαμενών αποθήκευσης ενεργειακών 
προϊόντων υπό καθεστώς αναστολής των δασμο- 
φορολογικών επιβαρύνσεων». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 33, 63, 72 και 73 του 
ν.2960/2001 «Εθνικός Τελωνειακός Κώδικας» (ΦΕΚ 265/ 
Α'), όπως τροποποιήθηκε και ισχύει. 


2. Τις διατάξεις του ν. 3054/2002 “Οργάνωση της αγο¬ 
ράς πετρελαιοειδών και άλλες διατάξεις” (ΦΕΚ 230/Α), 
όπως ισχύει, και ιδίως εκείνες του άρθρου 3 αυτού. 

3. Τις διατάξεις της υπ’ αριθμ. Φ.639 /447/14-8-2002 
Α.Υ.Ο.Ο. «Σύσταση και λειτουργία Φορολογικών Απο¬ 
θηκών», (ΦΕΚ 1109/Β'), όπως ισχύει. 

4. Τις διατάξεις της ΤΙ460/10/Γ0019/21-3-2002 ΑΥΟΟ 
«Λειτουργία του καθεστώτος της τελωνειακής αποτα¬ 
μίευσης», (ΦΕΚ 468/Β'), όπως ισχύει. 

5. Τη Σύσταση του Διεθνούς Οργανισμού Νόμιμης Με¬ 
τρολογίας υπ’ αριθ. ΟΙΜΙ Β 71:2008 «Ρίχοά δίΟΓαρβ Ϊ3πΙ<5. 
0θΠ8Γ3ΐ ΒθηυίΓβπηθηΙε». 

6. Τις διατάξεις της υπ’ αριθ. Τ.3200/25/30-5-1968 ΑΥΟ 
«περί τρόπου συστάσεως Επιτροπών δια την ογκομέ- 
τρησιν δεξαμενών αποταμιεύσεως υποκειμένων υγρών 
καυσίμων, υγραερίων κ.λπ. και εξουσιοδοτήσεως των 
Τελωνειακών Αρχών δια την ογκομέτρησιν αυτών», όπως 
τροποποιήθηκε με την υπ’ αριθ. Τ.1259/22/18-4-1979 ΑΥΟ. 

7. Την ανάγκη καθορισμού σύγχρονων, τυποποιη¬ 
μένων διαδικασιών λειτουργίας, προκειμένου για την 
ογκομέτρηση δεξαμενών υγρών ή/και υγροποιημένων 
αερίων προϊόντων υποκειμένων σε δασμοφορολογικές 
επιβαρύνσεις, ως και των σχετικών προς αυτές όρων 
και διατυπώσεων. 

8. Την ανάγκη ογκομέτρησης των δεξαμενών καυσί¬ 
μων πριν από την τελική βαθμονόμηση και εφαρμογή 
των ολοκληρωμένων συστημάτων ηλεκτρονικού ελέγ¬ 
χου εισροών-εκροών που προβλέπει το άρθρο 320 του 
ν. 4072/2012, «Βελτίωση επιχειρηματικού περιβάλλοντος- 
Νέα εταιρική μορφή - Σήματα - Μεσίτες Ακινήτων - Ρύθ¬ 
μιση θεμάτων ναυτιλίας, λιμένων και αλιείας και άλλες 
διατάξεις.», (ΦΕΚ 86/ Α'), όπως ισχύει. 

9. Το από 30-12-2011 σχετικό πόρισμα της συσταθεί- 
σας, στο Υπουργείο Οικονομικών, δυνάμει της υπ’ αριθ. 
Δ6Α1104110 ΕΞ2011/21-7-2011 ΑΥΟ, ομάδας εργασίας για 
το σκοπό αυτό. 

10. Τις διατάξεις του Π.Δ. 284/88 «Οργανισμός του 
Υπουργείου Οικονομικών» (ΦΕΚ 128/Α') όπως τροπο¬ 
ποιήθηκε με τα Π.Δ. υπ’ αριθ. 534/89 (ΦΕΚ 229/Α/89) και 
91/99 (ΦΕΚ 98/Α'). 

11. Τις διατάξεις του Π.Δ. 185/2009 «Περί ανασύστασης 
του Υπουργείου Οικονομικών» (ΦΕΚ 213/Α'), ως και του 
Π.Δ. 189/2001 «Καθορισμός και ανακατανομή αρμοδιο¬ 
τήτων των Υπουργείων» (ΦΕΚ 221/Α'). 

12. Τις διατάξεις του άρθρου 90 του Κώδικα Νομοθε- 

σίας για την Κυβέρνηση και τα Κυβερνητικά Όργανα ο 
οποίος κυρώθηκε με το άρθρο πρώτο του Π.Δ. 63/2005 
"Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα" (ΦΕΚ 98/Α’). 

13. Την υπ’ αριθ. ΥΠΟΙΚ 07927 ΕΞ/19.09.2012 Απόφα¬ 
ση του Πρωθυπουργού και του Υπουργού Οικονομικών 
"Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη" (ΦΕΚ 2574/Β'). 

14. Την ανάγκη τροποποίησης της αριθ. 30/005/648/ 
19-9-2013 ΑΥΟ «Διαδικασίες για την ογκομέτρηση και 
έγκριση χρήσης δεξαμενών αποθήκευσης ενεργειακών 
προϊόντων υπό καθεστώς αναστολής των δασμοφο- 
ρολογικών επιβαρύνσεων», (ΦΕΚ 2406/Β'), ως προς το 
πεδίο εφαρμογής της, ώστε να εξαιρεθούν από αυτό 
και να συμπεριληφθούν στην υπό διαμόρφωση νέα κοινή 
υπουργική απόφαση οι ογκομετρήσεις των δεξαμενών 
των βυτιοφόρων οχημάτων αποθήκευσης και μεταφο¬ 
ράς ενεργειακών προϊόντων. 

15. Το γεγονός ότι από τις διατάξεις της παρούσας 
δεν προκύπτει δαπάνη σε βάρος του Κρατικού Προϋ¬ 
πολογισμού, αποφασίζουμε: 

Αρθρο 1 

Στο πεδίο εφαρμογής της αριθμ. 30/005/648/19-9-2013 
ΑΥΟ «Διαδικασίες για την ογκομέτρηση και έγκριση 
χρήσης δεξαμενών αποθήκευσης ενεργειακών προϊό¬ 
ντων υπό καθεστώς αναστολής των δασμοφορολογικών 
επιβαρύνσεων», (ΦΕΚ 2406/Β'), δεν εμπίπτουν οι ογκο- 
μετρήσεις των δεξαμενών των βυτιοφόρων οχημάτων 
αποθήκευσης και μεταφοράς ενεργειακών προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 298/0051 (2) 

*Σύσταση και Συγκρότηση Ομάδας Ελέγχου για τη δι¬ 
ενέργεια ελέγχου της ΕΔΕΑ σε Πράξεις/Υποέργα 
του Ε.Π. ΜΑΚΕΔΟΝΙΑ - ΘΡΑΚΗ/ΕΤΠΑ, στο πλαίσιο 
του ΕΣΠΑ. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Η. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267). 

2. Τις διατάξεις του αρθρ. 10, παρ. 6 και 7 του 
Ν.3840/2010 «Αποκέντρωση, απλοποίηση και ενίσχυση 
της αποτελεσματικότητας των διαδικασιών του Εθνικού 
Στρατηγικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ Α' 53). 

3. Τις διατάξεις του άρθρου 25 παρ. 1 του Ν.3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋ¬ 
πολογισμού φορέων και άλλες διατάξεις» (ΦΕΚ Α'210). 

4. Τις διατάξεις του άρθρου 21 παρ. 3 του Ν.4024 / 
27-10-2011 «Συνταξιοδοτικές ρυθμίσεις, ενιαίο μισθο¬ 


λόγιο- βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισί¬ 
ου δημοσιονομικής στρατηγικής 2012-2015». (ΦΕΚ Α' 
40/226/27-10-2011). 

5. Την αριθμ. 2/49837/0004/2-7-2008 (ΦΕΚ Β' 1334) από¬ 
φαση του Υπουργού Οικονομίας και Οικονομικών «Κα¬ 
θορισμός αρμοδιοτήτων και ρύθμιση θεμάτων λειτουρ¬ 
γίας της Επιτροπής Δημοσιονομικού Ελέγχου (άρθρο 15 
Ν. 3614/2007)». 

6. Την αριθμ. 2/49840/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
σχετικά με την κατανομή των αρμοδιοτήτων των υπο¬ 
στηρικτικών της ΕΔΕΑ Διευθύνσεων Προγραμματισμού 
και Ελέγχων κλπ. (Δ51 και Δ56). 

7. Την αριθμ. 2/46430/0004/24-7-2012 (ΦΕΚ Β' 2183) 
Απόφαση του Αναπληρωτή Υπουργού Οικονομικών 
«Μεταβίβαση αρμοδιοτήτων και της εξουσίας να υπο¬ 
γράφουν «Με εντολή Αναπληρωτή Υπουργού» στο 
Γ ενικό Γ ραμματέα Δημοσιονομικής Πολιτικής, στους 
Προϊσταμένους Γενικών Διευθύνσεων, Διευθύνσεων 
και Τμημάτων της Γενικής Γραμματείας Δημοσιονο¬ 
μικής Πολιτικής / Γενικού Λογιστηρίου του Κράτους 
του Υπουργείου Οικονομικών» (Άρθρο 2, οτοιχ. Β, παρ. 
2, περιπτ. ι β). 

8. Την αριθμ. 2/78378/0022/29-12-2011 Απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 Απόφαση του 
Υπουργού Οικονομίας και Οικονομικών «Καθορισμός του 
ύψους εκτός έδρας αποζημίωσης και των εξόδων μετα¬ 
κίνησης των μετακινούμενων προσώπων με τα άρθρα 
15 κα» 16 του Ν. 3614/2007» (ΦΕΚ Β' 1850/03.09.2009), 
όπως τροποποιήθηκε με την αριθμ. 2/33481/0022/ 
27-4-2011 Απόφαση του Υπουργού Οικονομικών «Δαπά¬ 
νες Μετακινήσεων» (ΦΕΚ Β'/1069/31-5~2011). 

10. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2014. 

11. Το γεγονός ότι από τις διατάξεις αυτής της από¬ 
φασης προκαλείται, δαπάνη 1,943.20 € για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Τεχνικής Υποστήριξης της εφαρμογής της 
ΕΔΕΑ - Υποπρόγραμμα Β'). 

12. Την εγκεκριμένη στην αρ. 587/19-02-2014 συνεδρί¬ 
αση της ΕΔΕΑ Στρατηγική Ελέγχων και το εγκεκρι¬ 
μένο στην αρ. 586/12-02-2014 συνεδρίαση Πρόγραμμα 
Ελέγχων για την ελεγκτική περίοδο 01/07/2013 έως 
30/06/2014, αποφασίζουμε: 

1. Συστήνουμε Ομάδα για τη διενέργεια ελέγχου: 

- στο υποέργο «ΜΕΛΕΤΗ, ΚΑΤΑΣΚΕΥΗ ΚΑΙ ΘΕΣΗ ΣΕ 
ΛΕΙΤΟΥΡΓΙΑ ΤΟΥ ΜΕΤΡΟ ΘΕΣ/ΚΗΣ ΠΡΟΣ ΚΑΛΑΜΑΡΙΑ» 
(κωδ. 1) της Πράξης «ΕΠΕΚΤΑΣΗ ΤΟΥ ΜΕΤΡΟ ΘΕΣΣΑ¬ 
ΛΟΝΙΚΗΣ ΕΩΣ ΚΑΛΑΜΑΡΙΑ» (κωδ. 448235) (Δικαιούχος:« 
ΑΤΤΙΚΟ ΜΕΤΡΟ Α.Ε.») στο πλαίσιο του Ε.Π. ΜΑΚΕΔΟΝΙΑ 

- ΘΡΑΚΗ / ΕΤΠΑ, του ΕΣΠΑ. 

- στο υποέργο «ΜΕΛΕΤΗ, ΚΑΤΑΣΚΕΥΗ ΚΑΙ ΘΕΣΗ ΣΕ 
ΛΕΙΤΟΥΡΓΙΑ ΤΟΥ ΜΕΤΡΟ ΘΕΣΣΑΛΟΝΙΚΗΣ» (κωδ. 1) της 
Πράξης «ΟΛΟΚΛΗΡΩΣΗ ΜΕΤΡΟ ΘΕΣΣΑΛΟΝΙΚΗΣ ΚΑΙ 
ΣΤΑΘΜΩΝ ΜΕΤΕΠΙΒΙΒΑΣΗΣ» (κωδ. 215620) (Δικαιούχος:« 
ΑΤΤΙΚΟ ΜΕΤΡΟ Α.Ε.») στο πλαίσιο του Ε.Π, ΜΑΚΕΔΟΝΙΑ 

- ΘΡΑΚΗ / ΕΤΠΑ, του ΕΣΠΑ. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10321 


- στο υποέργο «ΔΙΑΧΕΙΡΙΣΗ ΚΑΙ ΕΠΙΒΛΕΨΗ ΚΑΤΑΣ¬ 
ΚΕΥΗΣ ΕΡΓΟΥ ΑΠΟ ΤΟΝ ΦΟΡΕΑ ΥΛΟΠΟΙΗΣΗΣ» (κωδ. 7) 
της Πράξης «ΟΛΟΚΛΗΡΩΣΗ ΜΕΤΡΟ ΘΕΣΣΑΛΟΝΙΚΗΣ ΚΑΙ 
ΣΤΑΘΜΩΝ ΜΕΤΕΠΙΒΙΒΑΣΗΣ» (κωδ. 215620) (Δικαιούχος:« 
ΑΤΤΙΚΟ ΜΕΤΡΟ Α.Ε,») στο πλαίσιο του Ε.Π, ΜΑΚΕΔΟΝΙΑ 
- ΘΡΑΚΗ / ΕΤΠΑ, του ΕΣΠΑ. 

2. Την Ομάδα Ελέγχου αποτελούν οι: 

- ΠΕΤΡΑΚΗΣ ΙΩΑΝΝΗΣ του ΜΑΡΚΟΥ, με Α.Δ.Τ. ΑΚ 
566660, υπάλληλος της 51ης Δ/νσης «Προγραμματισμού 
και Ελέγχων Επιχειρησιακών Προγραμμάτων που συγ- 
χρηματοδοτούνται από το Ευρωπαϊκό Ταμείο Περιφε¬ 
ρειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Δημοσιονομικών, ως συντονιστής. 

- ΒΑΣΙΛΑΚΟΠΟΥΛΟΥ ΜΑΡΙΑ του ΙΩΑΝΝΗ, με Α.Δ.Τ. 
ΑΚ 044544, υπάλληλος της 51ης Δ/νσης «Προγραμμα¬ 
τισμού και Ελέγχων Επιχειρησιακών Προγραμμάτων 
που συγχρηματοδοτούνται από το Ευρωπαϊκό Ταμείο 
Περιφερειακής Ανάπτυξης και το Ταμείο Συνοχής» του 
ΓΑΚ, κλάδου ΠΕ Δημοσιονομικών, ως μέλος. 

- ΛΙΑΠΗΣ ΕΥΑΓΓΕΛΟΣ του ΔΙΟΝΥΣΙΟΥ, με Α.Δ.Τ. ΑΚ 
623705, υπάλληλος της 51ης Δ/νσης «Προγραμματισμού 
και Ελέγχων Επιχειρησιακών Προγραμμάτων που συγ- 
χρηματοδοτούνται από το Ευρωπαϊκό Ταμείο Περιφε¬ 
ρειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Μηχανικών, ως μέλος. 

- ΚΑΣΤΑΝΙΑΣ ΣΠΥΡΙΔΩΝ του ΝΙΚΟΛΑΟΥ, με Α.Δ.Τ. Π 
655605, υπάλληλος της 51ης Δ/νσης «Προγραμματισμού 
και Ελέγχων Επιχειρησιακών Προγραμμάτων που συγ- 
χρηματοδοτούνται από το Ευρωπαϊκό Ταμείο Περιφε¬ 
ρειακής Ανάπτυξης και το Ταμείο Συνοχής» του ΓΛΚ, 
κλάδου Π Ε Μηχανικών, ως μέλος. 

3. Ο έλεγχος θα διενεργηθεί από 10/03/2014 έως 
11/04/2014, αναλυτικά το πρόγραμμα ελέγχου έχει ως 
εξής : 

1) Στις 10 και 11/03/2014 έλεγχος στην ΕΥΔ/ΕΠ-ΕΠ στην 
Αθήνα. 

2) Από 12 έως και 17/03/2014 έλεγχος στον δικαιούχο 
Αττικό Μετρά Α.Ε στην Αθήνα. 

3) Στις 06/04/2014 η ελεγκτική ομάδα θα μετακινηθεί 
στη Θεσσαλονίκη, 

4) Από 07 έως και 10/04/2014 ο έλεγχος θα διενεργηθεί 
στη Διευθύνουσα Υπηρεσία και στο φυσικό αντικείμενο 
των έργων με κωδικό ΟΠΣ 215620 (υπ. 1) και 448235 
(υπ. 1) στη Θεσσαλονίκη. 

5) Στις 11/04/2014 η ελεγκτική ομάδα θα επιστρέφει 
στην Αθήνα. 

4. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 8 του προοιμίου απόφαση. 

5. Η εκτός έδρας αποζημίωση και τα έξοδα μετακίνη¬ 
σης των ελεγκτών θα καλυφθούν σύμφωνα με την υπό 
στοιχείο 9 του προοιμίου απόφαση. 

6. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο Φ.Ε.Κ. 119/ΥΟΔΔ/10.3.2014. 

Αθήνα, 25 Φεβρουάριου 2014 

Ο Πρόεδρος 
ΒΑΣΙΛΕΙΟΣ ΚΑΤΡΙΒΕΣΗΣ 


Αριθμ. 21893 (3) 

Ανάθεση έργου στην εταιρεία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Την περ. α' της παρ. 7 του άρθρου 5 του ν. 2408/1996 
(ΦΕΚ 104 Α/4-6-1996), όπως έχει αντικατασταθεί με 
την παρ. 15 του άρθρου 3 του ν. 2749/1997 (ΦΕΚ 67 Α/ 
6-5-1997) και την παρ. 1 του άρθρου 31 του ν. 2664/1998 
(ΦΕΚ 275 Α/3-12-1998) σε συνδυασμό με την περ. δ της 
παρ. 1 και την παρ. 2 του άρθρου 7 του Π.Δ. 189/2009 
(ΦΕΚ Α' 104). 

2) Την περ. β' της παρ. 7 του άρθρου 5 του ν. 2408/1996 
(ΦΕΚ 104 Α/4-6-1996) όπως έχει αντικατασταθεί με 
την παρ. 15 του άρθρου 3 του ν. 2749/1997 (ΦΕΚ 67 Α/ 
6-5-1997) και την περ. β' της παρ. 5 του άρθρου 21 του 
ν. 2521/1997 (ΦΕΚ 174 Α/1-9-1997). 

3) Την περ. γ' της παρ 7 του άρθρου 5 του ν. 2408/1996 
(ΦΕΚ 104 Α/4-6-1996) όπως έχει αντικατασταθεί με την 
περ. γ' της παρ. 5 του άρθρου 21 του ν. 2521/1997 (ΦΕΚ 
174 Α/1-9-1997) και έχει συμπληρωθεί με την παρ. 3 του 
άρθρου 31 του ν. 2664/1998 (ΦΕΚ 275 Α/3-12-1998). 

4) Την περ. ιβ' της παρ. 7 του άρθρου 5 του ν. 2408/1996 
(ΦΕΚ 104 Α/4-6-1996) όπως έχει προστεθεί με την παρ. 6 
του άρθρου 60 του ν. 3160/2003 (ΦΕΚ 165 Α/30-6-2003) 

5) Την αριθ. 90467/22.10.2013 απόφαση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων 
«Μερική μετατροπή Καταστήματος Κράτησης Κορίνθου» 
(ΦΕΚ 2767 Β/30-10-2013). 

6) Την ανάγκη διαμόρφωσης χώρων για τη λειτουργία 
σχολείων στο Ειδικό Καταστήματος Κράτησης Νέων 
Κορίνθου, αποφασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε» τη μελέτη διαμόρφωσης χώρων σχολείων στο Ει¬ 
δικό Κατάστημα Κράτησης Νέων Κορίνθου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2014 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. 21894 (4) 

Ανάθεση έργου στην εταιρεία «ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Την περ. α' της παρ. 7 του άρθρου 5 του ν. 2408/1996 
(ΦΕΚ 104 Α/4-6-1996), όπως έχει αντικατασταθεί με 
την παρ. 15 του άρθρου 3 του ν. 2749/1997 (ΦΕΚ 67 Α/ 
6-5-1997) και την παρ. 1 του άρθρου 31 του ν. 2664/1998 
(ΦΕΚ 275 Α/3-12-1998) σε συνδυασμό με την περ. δ της 
παρ. 1 και την παρ. 2 του άρθρου 7 του Π.Δ. 189/2009 
(ΦΕΚ Α' 104). 

2) Την περ. β' της παρ. 7 του άρθρου 5 του ν. 2408/1996 
(ΦΕΚ 104 Α/4-6-1996) όπως έχει αντικατασταθεί με 






10322 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την παρ. 15 του άρθρου 3 του ν. 2749/1997 (ΦΕΚ 67 Α/ 
6-5-1997) και την περ. β' της παρ. 5 του άρθρου 21 του 
ν. 2521/1997 (ΦΕΚ 174 Α/1-9-1997). 

3) Την περ. γ' της παρ 7 του άρθρου 5 του ν. 2408/1996 
(ΦΕΚ 104 Α/4-6-1996) όπως έχει αντικατασταθεί με την 
περ. γ' της παρ. 5 του άρθρου 21 του ν. 2521/1997 (ΦΕΚ 
174 Α/1-9-1997) και έχει συμπληρωθεί με την παρ. 3 του 
άρθρου 31 του ν. 2664/1998 (ΦΕΚ 275 Α/3-12-1998). 

4) Το έγγραφο της Διευθύντριας του Καταστήματος 
Κράτησης Ιωαννίνων με αριθμό 11943/9.12.2013 και 93/ 
8-1-2014. 

5) Την με αριθμό 166/22-1-2010 Γνωμοδότηση του Νο¬ 
μικού Συμβούλου του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων. 

6) Τα έγγραφα της Δ/νσης Τεχνικής Υπηρεσίας του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων με αριθμό 104917/23.12.2013. 

7) Την ανάγκη προσθήκης νέου κτίσματος στο Κατά¬ 
στημα Κράτησης Ιωαννίνων, αποφασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» όπως προχωρήσει σε κάθε δέουσα ενέργεια προ- 
κειμένου να υπαχθούν τυχόν αυθαίρετες κατασκευές 
του Καταστήματος Κράτησης Ιωαννίνων (εφόσον δι¬ 
απιστωθεί από την επικαιροποιημένη κάτοψη του Κα¬ 
ταστήματος ότι αυτές υφίστανται) στις ρυθμίσεις της 
νομοθεσίας περί αυθαιρέτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. απόφ. 6/2014 (5) 

Έγκριση τροποποίησης του ισχύοντος Κανονισμού Εσω¬ 
τερικής Υπηρεσίας του Εφετείου Αθηνών, όπως απο- 
φασίστηκε με την υπ’ αριθμ. 1/2014 απόφαση της 
Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 20 Φεβρουάριου 2014, ημέρα Πέμπτη και ώρα 
11.30 π.μ. στο Κατάστημα του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 
17 παρ. 7 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε Συμβού¬ 
λιο, στην οποία έλαβαν μέρος οι: 1) Μιχαήλ Θεοχαρίδης, 
Πρόεδρος του Αρείου Πάγου, 2) Γεώργιος Χρυσικός, 
3) Βασίλειος Λυκούδης, 4) Νικόλαος Λεοντής, 5) Γρηγό- 
ριος Κουτσόπουλος, Αντιπρόεδροι του Αρείου Πάγου, 
6) Βιολέττα Κυτέα, 7)Δημήτριος Μαζαράκης, 8) Πανα¬ 
γιώτης Ρουμπής, 9) Ανδρέας Δουλγεράκης, 10) Κωνστα¬ 
ντίνος Φράγκος, 11) Νικόλαος Πάσσος, 12) Αικατερίνη 
Βασιλακοπούλου - Κατσαβριά, 13) Ιωάννης Γιαννακόπου- 
λος, 14)Χρυσόστομος Ευαγγέλου, 15) Δημήτριος Κρά- 
νης, 16)Δημήτριος Κόμης, 17) Βασίλειος Λαμπρόπουλος, 
18) Αντώνιος Ζευγώλης, 19) Ερωτόκριτος Καλούδης, 
20) Αργύριος Σταυράκης, 21) Ιωάννα Πετροπούλου, 
22) Στυλιανή Γιαννούκου, 23) Ειρήνη Κιουρκτσόγλου- 


Πετρουλάκη, 24)Δήμητρα Μπουρνάκα, 25) Εμμανουήλ 
Κλαδογένης, 26)Γεώργιος Σακκάς, 27) Μαρία Βασιλά- 
κη, 28) Χρυσούλα Παρασκευά, 29) Μαρία Γαλάνη-Λεο- 
ναρδοπούλου, 30) Μιχαήλ Αυγουλέας, 31) Παναγιώτης 
Χατζηπαναγιώτης, 32) Ιωσήφ Τσαλαγανίδης, 33) Πάνος 
Πετρόπουλος, 34) Ευγενία Προγάκη, 35) Αγγελική Αλει- 
φεροπούλου, 36) Μαρία Βαρελά, 37) Ασπασία Μαγιάκου, 
38) Χαράλαμπος Καλαματιανός, 39) Μαρία Χυτήρογλου 
και 40) Αρτεμίσια Παναγιώτου, Αρεοπαγίτες. 

Κωλύονται και δεν παρέστησαν οι λοιποί Αντιπρόε¬ 
δροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου 
Ευτέρπη Κουτζαμάνη και η Γραμματέας της Ολομέλει¬ 
ας Μάρθα Ψαραύτη, Προϊσταμένη της Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον 'Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Ακολούθως, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα (40), με συνέπεια να 
υπάρχει η προβλεπόμενη από το Νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 13-2-2014 πρόσκλησης του Προέδρου 
του Αρείου Πάγου προς τους υπηρετούντες στον 'Αρειο 
Πάγο δικαστικούς λειτουργούς (άρθρο 14 παρ. 2 εδ. α' 
ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να επιληφθεί της έγκρισης 
ή μη των τροποποιήσεων του ισχύοντος Κανονισμού 
Εσωτερικής Υπηρεσίας του Εφετείου Αθηνών, όπως αυ¬ 
τές αποφασίσθηκαν με την 1/2014 απόφαση της Ολομέ¬ 
λειας αυτού, η οποία διαβιβάσθηκε στην Ολομέλεια του 
Αρείου Πάγου με το υπ’ αριθμ. 1745/31-1-2014 έγγραφο 
του Προέδρου του Τριμελούς Συμβουλίου Διεύθυνσης 
του Εφετείου Αθηνών, Χαράλαμπου Μαχαίρα, Προέ¬ 
δρου Εφετών, το οποίο έχει ως ακολούθως: «Εχουμε 
την τιμή να σας υποβάλουμε υπηρεσιακό αντίγραφο 
της υπ’ αριθμ. 1/2014 απόφασης της Ολομέλειας του 
Εφετείου Αθηνών και παρακαλούμε για τις δικές σας 
ενέργειες». 

Ο Εισηγητής - Αρεοπαγίτης Ανδρέας Δουλγεράκης, 
αφού έθεσε υπόψη των μελών της Ολομέλειας: α. το 
παραπάνω έγγραφο του Εφετείου Αθηνών και β. την υπό 
κρίση υπ' αριθμ. 1/2014 απόφαση της Ολομέλειας του ως 
άνω Εφετείου, εισηγήθηκε την έγκριση της τροποποίη¬ 
σης του ισχύοντος Κανονισμού Εσωτερικής Υπηρεσίας 
του Εφετείου Αθηνών, σύμφωνα με την υπ’ αριθμό 1/23- 
1-2014 απόφαση της Ολομέλειας αυτού, όπως αναλυτικά 
αναφέρεται στο σκεπτικό της παρούσας. 

Η Εισαγγελέας του Αρείου Πάγου Ευτέρπη Κουτζαμά¬ 
νη ανέπτυξε την πρότασή της, η οποία ήταν σύμφωνη 
με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του ν. 1756/1988, όπως αντικ. με το άρθρο 4 παρ. 
1 του ν. 3388/2005, η Εισαγγελέας του Αρείου Πάγου 
αποχώρησε. 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάστασή του με το άρθρο 86 § 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαί¬ 
ωμα συμπλήρωσης, τροποποίησης ή ακύρωσης αυτών, 
ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλει¬ 
ες των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως. Εξάλλου, με τον Ν. 4055/2012 ορίσθηκε 
ότι το μονομελές εφετείο κακουργημάτων δικάζει τα 
διαλαμβανόμενα στο άρθρο 110 Κ.Ποιν.Δ. εγκλήματα, 
το οποίο προστέθηκε με το άρθρο 29 § 2 αυτού, το δε 
τριμελές εφετείο τα λοιπά, ως και τις εφέσεις κατά 
των αποφάσεων του μονομελούς εφετείου (άρθρο 111 
Κ.Ποιν.Δ., όπως ισχύει μετά την αντικατάστασή του με 
το άρθρο 29 §§ 3, 4 αυτού). 

Στην προκειμένη περίπτωση, η Ολομέλεια του Εφε¬ 
τείου Αθηνών, με την υπ’ αριθμό 1/2014 απόφασή της, 
τροποποίησε τον ισχύοντα Κανονισμό Εσωτερικής 
Υπηρεσίας του, αποφασίζοντας τα εξής: α)Την οριστική 
παύση λειτουργίας του Δ' Τριμελούς Εφετείου για τα 
πλημμελήματα και την οριστική μετάπτωσή του σε Ε' 
Τριμελές Εφετείο για τα κακουργήματα, από 1-2-2014, 
και β) την οριστική παύση λειτουργίας του Ε' Τριμε¬ 
λούς Εφετείου για τα πλημμελήματα και την οριστική 
μετάπτωσή του σε Δ' Μονομελές Εφετείο για τα Κα¬ 
κουργήματα, από 1-3-2014, με την προσθήκη σχετικής 
διάταξης στο άρθρο 10 του Κανονισμού Εσωτερικής 
Υπηρεσίας του Εφετείου Αθηνών. Τούτο κρίθηκε απα¬ 
ραίτητο, καθώς, κατά την τελευταία τετραετία, πα¬ 
ρουσιάζεται στο ως άνω Εφετείο ραγδαία αύξηση του 
αριθμού των εισερχόμενων κακουργηματικών πράξεων. 
Μετά δε τη θεσμοθέτηση του Μονομελούς Εφετείου για 
τα κακουργήματα, το 50% περίπου των κακουργημάτων 
εκκρεμεί ενώπιον των ακροατηρίων αυτών, με συνεχή 
αυξητική τάση. Συγκεκριμένα, σύμφωνα με το υπ'αριθμ. 
πρωτ. 69298/29-11-2013 έγγραφο του Διευθύνοντος την 
Εισαγγελία Εφετών Αθηνών, στο Τμήμα Τριμελούς 
Εφετείου Κακουργημάτων, εκκρεμούν προς εκδίκαση 
3.600 δικογραφίες, οι οποίες έχουν προσδιοριστεί με 
απώτερες δικασίμους περί το τέλος Ιουνίου 2015, ενώ 
εκκρεμούν προς επεξεργασία και προσδιορισμό άλλες 
240 δικογραφίες. Οι υποθέσεις αυτές προσδιορίζονται, 
κατά κανόνα, επτά (7) έως (10) έτη από το χρόνο τέλε¬ 
σης των πράξεων και τρία (3) έτη από την αμετάκλητη 
παραπομπή. Στις περιπτώσεις προσωρινής κράτησης, 
οι υποθέσεις προσδιορίζονται για εκδίκαση ένα (1) έως 
δύο (2) μήνες πριν τη συμπλήρωση του 12μηνου ή του 
Ιδμηνου. Αντίστοιχα, στο Τμήμα του Μονομελούς Εφε¬ 
τείου Κακουργημάτων, εκκρεμούν προς εκδίκαση 3.200 
περίπου δικογραφίες, οι οποίες έχουν προσδιοριστεί με 
απώτερη δικάσιμο έως 20-5-2016, ενώ εκκρεμούν προς 
επεξεργασία και προσδιορισμό 1.800 περίπου δικογρα¬ 
φίες. Ο προσδιορισμός εδώ γίνεται, ως επί το πλείστον, 


πέντε (5) έτη από το χρόνο τέλεσης των πράξεων, ενώ 
όταν υπάρχει προσωρινή κράτηση, δύο (2) ή τρεις (3) 
μήνες, πριν τη συμπλήρωση του ανωτάτου ορίου αυ¬ 
τής. Αντίθετα, όλα τα πινάκια του Τριμελούς Εφετείου 
Πλημμελημάτων έχουν ουσιωδώς ελαφρυνθεί, μετά την 
ισχύ των Ν. 3904/2010, Ν. 4043/2012 και Ν. 4198/2013, και 
ο αριθμός των υποθέσεων που προσδιορίζονται ανά 
δικάσιμο βαίνει συνεχώς μειούμενος. 

Κατόπιν τούτων, η Ολομέλεια κρίνει ομόφωνα ότι πρέ¬ 
πει να εγκριθεί η γενομένη τροποποίηση του ισχύοντος 
Κανονισμού Εσωτερικής Υπηρεσίας του Εφετείου Αθη¬ 
νών βάσει της υπ'αριθ. 1/2014 απόφασης της Ολομέλειας 
αυτού, όπως ειδικότερα αναφέρεται στο διατακτικό της 
παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 1/23-1-2014 απόφαση της Ολο¬ 
μέλειας του Εφετείου Αθηνών και την δί αυτής τρο¬ 
ποποίηση του Κανονισμού Εσωτερικής Υπηρεσίας του 
Εφετείου Αθηνών, ως ακολούθως: 

Αποφασίζει: α) Την οριστική παύση λειτουργίας του 
Δ' Τριμελούς Εφετείου για τα πλημμελήματα και την 
οριστική μετάπτωσή του σε Ε' Τριμελές Εφετείο για τα 
κακουργήματα, από 1-2-2014 και β) την οριστική παύση 
λειτουργίας του Ε' Τριμελούς Εφετείου για τα πλημμε¬ 
λήματα και την οριστική μετάπτωσή του σε Δ' Μονομε¬ 
λές Εφετείο για τα Κακουργήματα, από 1-3-2014, με την 
προσθήκη σχετικής διάταξης στο άρθρο 10 του Κανο¬ 
νισμού Εσωτερικής Υπηρεσίας του Εφετείου Αθηνών. 

Κρίθηκε, αποφασίσθηκε και εκδόθηκε, στην Αθήνα, 
στις 20 Φεβρουάριου 2014. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. οικ. 802 (6) 

Έγκριση υπερωριακής απασχόλησης υπαλλήλων του 
Τμήματος Εμπορίου της Δ/νσης Ανάπτυξης της Π.Ε. 
Ημαθίας για το έτος 2014. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τον Ν.3852/10 (ΦΕΚ 87/07-06-2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης - Πρόγραμμα Καλλικράτης». 

2. Το Π.Δ 133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ 226/τ.Α/27-12-2010). 

3. Τις διατάξεις του άρθρου 15 παρ. 18 εδ. 2 του 
Ν. 2503/97 «Διοίκηση, Οργάνωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

4. Την με αριθ. πρωτ.: 220043 (4139)/05-11-2013 από¬ 
φαση «Τροποποίηση και συμπλήρωση της υπ’ αρίθμ. 
106297(2350)/20-03-2013 απόφασης του Περιφερειάρχη 
Κεντρικής Μακεδονίας (ΦΕΚ 686/τ.Β'/26-03-2013) περί 
εξουσιοδότησης υπογραφής εγγράφων, αποφάσεων και 
άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους 
Προϊστάμενους Γενικών Διευθύνσεων, Διευθύνσεων, 
Τμημάτων και Γραφείων της Περιφέρειας Κεντρικής 
Μακεδονίας». 

5. Το Ν. 4024/2011(ΦΕΚ 226/Α') άρθρο 21 «Συνταξιο- 
δοτικές ρυθμίσεις ενιαίου μισθολόγιο-βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015». 

6. Τις διατάξεις του Ν.2738/99 άρθρο 25 παρ. 7 «Συλ¬ 
λογικές διαπραγματεύσεις στην Δημόσια Διοίκηση μο¬ 
νιμοποιήσεις συμβασιούχων αορίστου χρόνου και άλλες 
διατάξεις». 

7. Το Π.Δ. 524/78 "Περί κωδικοποίησης εις ενιαίο κεί¬ 
μενο των ισχυουσών διατάξεων των αναφερομένων εις 
την εισαγωγή στην Ελλάδα του Διεθνούς Συστήματος 
Μέτρων και Σταθμών. 

8. Την με αρ. Φ3-2587/78 απόφαση του Υπουργείου 
Ανάπτυξης «Περί κωδικοποίησης αποφάσεων επί των 
Μέτρων και Σταθμών». 

9. Φ2-1183/12-10-1994 έγγραφο ης Δ/νσης Μετρολογί¬ 
ας του Υπουργείου Ανάπτυξης σχετικά με τον έλεγχο 
των βυτιοφόρων μεταφοράς και διανομής πετρελαίου 
θέρμανσης. 

10. Το άρθρο 3 του Ν. 3103/03 (ΦΕΚ 23/Α/29-1-03) με 
το οποίο μεταβιβάζεται η αρμοδιότητα του ελέγχου 
Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων 

11. Την με αρίθμ. Φ2-2312 (ΦΕΚ 3460/Β/2012) Απόφαση 
του Υφυπουργού Ανάπτυξης Ανταγωνιστικότητας Υπο¬ 
δομών Μεταφορών και Δικτύων «Περιοδικός έλεγχος 
Μέτρων και Σταθμών». 

12. Το άρθρο 43 του Ν. 4177/2013 (ΦΕΚ 173/8-8-2013) 
«Κανόνες ρύθμισης της αγοράς προϊόντων και της πα¬ 
ροχής υπηρεσιών και άλλες διατάξεις». 

13. Την εγκύκλιο με αρ. πρωτ. Φ2-87/08-01-2014 «Απαι¬ 
τήσεις σχετικά με την ποσότητα προϊόντων σύμφωνα 
με τους Κανόνες Διακίνησης και Εμπορίας Προϊόντων 
και Παροχής υπηρεσιών (Κανόνες ΔΙ.Ε.Π.Π.Υ)». 

14. Την με αριθ. 182/10.2.2014 απόφαση της οικονομι¬ 
κής επιτροπής της Περιφέρειας Κεντρικής Μακεδονίας 
για την έγκριση και διάθεση πιστώσεων σε βάρος του 
προϋπολογισμού της Π.Ε. Ημαθίας Φορέας : 721, ΚΑΕ 
0511.β.01 ποσού 5.000 € για αποζημίωση για υπερωριακή 
εργασία υπαλλήλων της Διεύθυνσης Ανάπτυξης Τμήμα 
Εμπορίου και Τουρισμού για την υλοποίηση του προ¬ 
γράμματος Μέτρων και Σταθμών της Π.Ε. Ημαθίας για 
όλο το οικονομικό έτος 2014. 

15. Την με αριθ. οικ. 118379 (2542) απόφαση του Περι¬ 
φερειάρχη Κεντρικής Μακεδονίας ΦΕΚ 775/03-04-2013 
(τ.Β'). 

16. Την με αριθ. 800/19-2-2014 απόφαση του Αντι- 
περιφερειάρχη Ημαθίας για τη Συγκρότηση Ομάδας 
Εργασίας για τη διενέργεια του Περιοδικού Ελέγχου 
Μέτρων και Σταθμών και τον έλεγχο των βυτιοφόρων 
αυτοκινήτων διανομής πετρελαίου θέρμανσης την Π.Ε. 
Ημαθίας έτους 2014. 

17. Τις υπηρεσιακές ανάγκες που προκύπτουν από την 
εφαρμογή της υπουργική απόφαση με αρίθμ. Φ2-2312 
(ΦΕΚ 3460/Β/2012), αποφασίζουμε: 

1. Εγκρίνουμε για το έτος 2014 την καθιέρωση υπερω- 
ριακής εργασίας μέχρι της 22ας βραδινής ώρας για 5 
υπαλλήλους της Περιφερειακής Ενότητας Ημαθίας της 
Περιφέρειας Κεντρικής Μακεδονίας. 

2/Εργο των παραπάνω υπαλλήλων που θα εργασθούν 
υπερωριακά είναι: α) η διενέργεια αρχικού περιοδικού 
και εκτάκτου ελέγχου Μέτρων και Σταθμών, λοιπών 
μετρολογικών ελέγχων, καθώς και ο έλεγχος των βυ¬ 
τιοφόρων αυτοκινήτων μεταφοράς και διανομής υγρών 
καυσίμων για την προστασία του καταναλωτικού κοινού 
από τυχόν καταδολιεύσεις κατά τις παραδόσεις του 
πετρελαίου θέρμανσης. 


β.Έλεγχος αγορανομικών διατάξεων, γ)Έλεγχος Λα¬ 
ϊκών Αγορών, δ) δειγματοληψίες. 

3. Ώρες μηνιαίας απασχόλησης ανά υπάλληλο μέχρι 
είκοσι (20). 

4. Αριθμός υπαλλήλων: 5 

Συνολικός αριθμός ωρών έως 30-12-2014: 900 ώρες 

Απαιτούμενη δαπάνη: 5.000 ευρώ 

5. Η δαπάνη θα καλυφθεί από τον ειδικό φορέα 0721 
ΚΑΕ 0511 .β.01 δηλ. της Διεύθυνσης Ανάπτυξης του Τμή¬ 
ματος Εμπορίου και Τουρισμού της Περιφέρειας Κεντρι¬ 
κής Μακεδονίας Π.Ε. Ημαθίας. 

6. Η Προϊσταμένη του Τμήματος Εμπορίου και Του¬ 
ρισμού της Π.Ε Ημαθίας θα βεβαιώσει την πραγματο¬ 
ποίηση της υπερωριακής απασχόλησης καθώς και την 
εκτέλεση του αντίστοιχου έργου. 

Η απόφαση ισχύει από την ημέρα δημοσίευσης στην 
Εφημερίδα της Κυβερνήσεως και μέχρι 31.12.2014. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Βέροια, 19 Φεβρουάριου 2014 

Ο Περιφερειάρχης 
ΝΙΚΟΛΑΟΣ ΤΣΟΤΣΟΛΗΣ 

- ♦ - 

Αρίθμ. 155 (7) 

Έγκριση υπερωριακής εργασίας στους υπαλλήλους της 
Περιφέρειας Νοτίου Αιγαίου - Τμήματος Αγρ. Οικο¬ 
νομίας Νάξου που ασχολούνται με το πρόγραμμα 
καταπολέμησης του δάκου της ελιάς έτους 2014. 

Ο ΠΕΡΙΦΕΡΕΙΑΡΧΗΣ ΝΟΤΙΟΥ ΑΙΓΑΙΟΥ 

Έχοντας υπόψη : 

1) Τις διατάξεις του Ν.3852/2010 (ΦΕΚ 87 Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2) Τις διατάξεις του Π.Δ. 130/2010 (ΦΕΚ 223/Α7 
27-12-2010) «Οργανισμός της Περιφέρειας Νοτίου Αιγαίου». 

3) Το άρθρο 10 του Νόμου 2732/1999 (ΦΕΚ 154 Α'.) 

4) Το άρθρο 25 παρ. 7 του Νόμου 2738/1999, (ΦΕΚ 
180 Α'). 

5) Το άρθρο 16 του Νόμου 3205/2003, (ΦΕΚ 297 Α') και 
όπως αντικαταστάθηκε με το άρθρο 38 του Ν 3986 /2011 
(ΦΕΚ 152 Α') παράγραφο 1. 

6) Τον ν. 4024/2011 (ΦΕΚ 226 Α') άρθρο 20 κεφ 2ο σε 
συνδυασμό με την υπ’ αρ. 183294/30-3-2010 απόφαση 
του Υπουργείου Αγροτικής Ανάπτυξης και Τροφίμων, 
(Δ/νση προστασίας Φυτικής Παραγωγής). 

7) Την επιτακτική ανάγκη για απασχόληση του εμπλε¬ 
κόμενου προσωπικού στο πρόγραμμα Δακοκτονίας 2014, 
τις απογευματινές ώρες λόγω της φύσης του προγράμ¬ 
ματος. 

8) Την υπ’ αριθμ. 123877/24-5-2005 Κ.Τ.Α. των Υπουργών 
Οικονομίας και Οικονομικά)ν και Αγροτικής Ανάπτυ¬ 
ξης και Τροφίμων, η οποία δημοσιεύθηκε στο ΦΕΚ 775/ 
9-6-2005 σύμφωνα με την οποία η διάρκεια της δακικής 
περιόδου ορίζεται από 1 Μαρτίου έως και 31 Δεκεμβρίου 
κάθε χρόνου. 

9) Το αρ πρωτ 13124/15-12-2013 έγγραφο ΥΠΑΑΤ «Εναρ¬ 
ξη προγράμματος συλλογικής καταπολέμησης του δά¬ 
κου της ελιάς για το έτος 2014». 

10) Την υπ’ αρ. 458/23-1-2014 (ΒΙΨΞ7ΛΞ-ΩΜΑ) Απόφαση 
Περιφερειάρχη Νοτίου Αιγαίου, για ορισμό υπευθύνων 
Δακοκτονίας, αποφασίζουμε: 

Καθορίζουμε την υπερωριακή απασχόΛηση προσω¬ 
πικού που απασχολείται στο πρόγραμμα Δακοκτονίας 
2014, έως και 31 Δεκεμβρίου 2014, ως κατωτέρω: 

1) Διευθυντής Υπεύθυνος Προγράμματος Δακοκτονίας 
απογευματινές ώρες μέχρι 180 

2) Επόπτης Δακοκτονίας απογευματινές ώρες μέχρι 180 

3) Λογιστής Δακοκτονίας απογευματινές ώρες μέχρι 180 

4) Γραμματέας Δακοκτονίας απογευματινές ώρες μέχρι 
180 

Ο αριθμός των ωρών απογευματινής υπερωριακής με 
αμοιβή εργασίας, δεν μπορεί να υπερβαίνει τις 20 ώρες 
ανά υπάλληλο μηνιαίως. 

Η δαπάνη που θα προκληθεί εκ ποσού (5760,00 €), θα 
αντιμετωπισθεί από τις εγκεκριμένες πιστώσεις έτους 
2014 (Α.Π. 2751/10-02-2014) του Υπουργείου Εσωτερικών 
για το πρόγραμμα Δακοκτονίας, που έχουν αναπτυχθεί 
στον προϋπολογισμό της Περιφέρειας Νοτίου Αιγαίου, 
στον Φορέα 295 Κ.Α.Ε. 0511. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νάξος, 25 Φεβρουάριου 2014 

Ο Περιφερειάρχης 

ΓΙΑΝΝΗΣ ΜΑΧΑΙΡΙΔΗΣ 

-♦- 

Αριθμ. Υ10/36 (8) 

Σύσταση Γ ραφείου Κοινωνικής Ασφάλισης στην Κάρυ¬ 
στο μη αυτοτελές Γραφείο του Τοπικού Υποκατα¬ 
στήματος ΙΚΑ - ΕΤΑΜ Ραφήνας. 

Ο ΔΙΟΙΚΗΤΗΣ ΤΟΥ ΙΚΑ - ΕΤΑΜ 

Έχοντας υπόψη: 

1. Τις διατάξεις του άρθρου 52 του Π.Δ. 266/89 (ΦΕΚ 
127/τ. Α'/22.5.89) «Οργανισμός του Ιδρύματος Κοινωνικών 
Ασφαλίσεων» (όπως τροποποιήθηκε και ισχύει σήμερα), 
με τι οποίες ορίζεται, ότι με απόφαση του Διοικητή 
του Ιδρύματος μπορούν να συνιστώνται Γραφεία μη 
αυτοτελή, τόσο στις Κεντρικές όσο και στις Περιφερει¬ 


ακές Υπηρεσίες του ΙΚΑ - ΕΤΑΜ για την καλύτερη και 
αποτελεσματικότερη οργάνωση της λειτουργίας τους. 

2. Την υπ’ αριθμ. 213/Συν.41/19.12.2013 Συνεδρίαση του 
Δ.Σ. του ΙΚΑ - ΕΤΑΜ και την αριθμ. Υ20/15/03.02.2014 
απόφαση του Διοικητή του ΙΚΑ - ΕΤΑΜ με την οποία 
αποφασίστηκε η αναστολή λειτουργίας του Παραρ¬ 
τήματος ΙΚΑ - ΕΤΑΜ Καρύστου και η μεταφορά των 
αρμοδιοτήτων επί της ασφαλιστικής του περιοχής στο 
Τοπικό Υποκατάστημα ΙΚΑ - ΕΤΑΜ Ραφήνας. 

3. Τις διατάξεις του Ν. 3852/2012 (ΦΕΚ 87/τ.Α'/7.6.2010) 
«Νέα αρχιτεκτονική της Αποκεντρωμένης Διοίκησης - 
Πρόγραμμα Καλλικράτης». 

4. Τη με αριθμ. 14/Συν.4/10.02.2014 Απόφαση του Δη¬ 
μοτικού Συμβουλίου του Δήμου Καρύστου σύμφωνα με 
την οποία παραχωρείται δωρεάν χώρος για τη στέγαση 
του Γ ραφείου Κοινωνικής Ασφάλισης. 

5. Την ανάγκη εξυπηρέτησης των συναλλασσομένων 
του Δήμου Καρύστου με το ΙΚΑ - ΕΤΑΜ. 

6. Το γεγονός ότι από την απόφαση αυτή δεν προκα- 
λείται επιπλέον δαπάνη σε βάρος του κρατικού προ¬ 
ϋπολογισμού ή του προϋπολογισμού του ΙΚΑ - ΕΤΑΜ, 
αποφασίζουμε: 

1. Συστήνουμε Γραφείο Κοινωνικής Ασφάλισης στην 
Κάρυστο, μη αυτοτελές Γραφείο του Τοπικού Υποκα¬ 
ταστήματος ΙΚΑ - ΕΤΑΜ Ραφήνας. 

2. Οι αρμοδιότητες που ασκούνται από τα Γραφεία 
Κοινωνικής Ασφάλισης ορίζονται με την 090/11/20.03.2013 
απόφαση του Διοικητή του Ιδρύματος (ΦΕΚ 780/τ. 
Β74.4.2013) ΑΔΑ:ΒΕΑΗ4691ΩΓ-ΦΟΒ, Εγκύκλιος ΙΚΑ - ΕΤΑΜ 
20/2013). Επίσης, στην υπ’ αριθμ. 2/2014 εγκύκλιο του 
ΙΚΑ-ΕΤΑΜ (αρ. πρωτ.Υ40/1/09.01.2014, ΑΔΑ:ΒΙ6Μ4691ΩΓ- 
ΡΞΕ) ορίζονται θέματα οργάνωσης και λειτουργίας των 
Γραφείων Κοινωνικής Ασφάλισης ΙΚΑ-ΕΤΑΜ. 

3. Ως ημερομηνία έναρξης λειτουργίας του ανωτέρω 
Γ ραφείου καθορίζουμε την 15 Απριλίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2014 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 





10326 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ΓπαΜ: ννβόπΐ3δ1βΓ.βί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































